Ալեքսանդր Մանթաշյանցը մահացավ 1911 թ. Սանկտ Պետերբուրգում, ծանր հիվանդությունից հետո: Այստեղից նրա աճյունը տեղափոխվեց հայրենի քաղաք՝ Թիֆլիս: Գնացքի յուրաքանչյուր կանգառում հավաքված հայազգի բազմությունը ծաղիկներով ու ծաղկեպսակներով իր հարգանքի տուրքն էր մատուցում մեծ բարերարին: Այդ օրերին Ռուսաստանի, Կովկասի, եվրոպական մի շարք քաղաքների հայաշատ գաղութների հայկական եկեղեցիներում տեղի էին ունենում հոգեհանգստի արարողություններ։